text: قومی سطح پر مقررہ تعاون کے اہداف (این ڈی سی ) کو پورا کرنے میں ہندوستان کے ذریعہ کئے گئے بے مثل اقدامات پرروشنی ڈالتے ہوئے ماحولیات کے مرکزی وزیر جناب پرکاش جاوڈیکر نے کہا کہ وزیر اعظم جناب نریندر مودی کی زبردست قیادت کے تحت ہندوستان قومی سطح پر مقررہ تعاون کے اہداف پورے کررہا ہے ۔ وزیر ماحولیات نے کہا:’’ ہم توانائی کی شدت کو 25 فیصد تک کم کرنے کا مقصد حاصل کرچکے ہیں اور قابل تجدید توانائی کے 78 جی ڈبلیو کے حصول کو تو پہلے ہی ممکن بنایا جاچکا ہے۔ ساتھ ہی جنگلات کی موجودگی میں تقریباََ 15000 مربع کلومیٹر کا اضافہ کیا گیا ہے اور جنگلات کے باہر بھی شجر کاری میں تیزی سے اضافہ ہورہا ہے ۔‘‘